بلژیکین باشکندی بروکسل‌ده گۆنش بو ایل اۆزونو توپلام ۲۸ ساعات ۴ دقیقه گؤستردی.
هاوا سرویسینین وئردیگی بیلگیلره گؤره، بولودلو و یاغیشلی هاواسی ایله تانینان بروکسل‌ده، ۲۰۲۳.جو ایلین باشیندان بو یانا ۲۸ ساعات ۴ دقیقه گۆنش گؤروندو.
تخمینلره گؤره، ژانویه آیینین قالان گۆنلرینده ده هاوا چوخ واخت بولودلو اولاجاق.
متخصصلر قاپالی هاوانین یاراتدیغی روحی پروبلئملره قارشی چئشیدلی اؤنه‌ریلر وئریر.
بونلارین آراسیندا ایدمان ائتمک، بیولوژیک ریتمی قوروماق اوچون سحر ائرکن قالخماق، ایشده‌ن باشقا کیف وئرن اوغراشیلارلا مشغول اولماق اؤن پلانا چیخیر.
